Tarybos direktyva
1982 m. gegužės 17 d.
antrąjį kartą iš dalies keičianti Direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo
(82/368/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 100 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi 1976 m. liepos 27 d. Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo [4] su pakeitimais, padarytais Direktyva 79/661/EEB [5], įgyvendinimas parodė, kad II, III, IV ir V priedai turėtų būti iš dalies keičiami;
kadangi siekiant apsaugoti visuomenės sveikatą, turėtų būti imtasi priemonių dėl privalomų įspėjimų pateikimo kosmetikos gaminių, kurių sudėtyje yra tioglikolio rūgšties, jos druskų ir esterių, etiketėse;
kadangi vandenilio peroksidas oksiduojančiose dažomosiose medžiagose plaukams dažyti naudojamas be apribojimų; kadangi šią medžiagą turėtų būti leidžiama naudoti plaukų priežiūros gaminiuose, reikalaujant etiketėje spausdinti tam tikrus įspėjimus sveikatai apsaugoti;
kadangi esant tam tikroms aplinkybėms, kai formaldehidas nėra kosmetikos gaminio ingredientas, bet jo neišvengiamai lieka perdirbant žaliavas, formaldehido koncentraciją nebūtina nurodyti etiketėje;
kadangi reikėtų apibrėžti hidrochinono vartojimo ir (arba) naudojimo sritį;
kadangi turėtų būti apibrėžta didžiausia leistina kalio arba natrio hidroksidų koncentracija depiliacijos priemonėse;
kadangi galima priimti sprendimą dėl medžiagų, išvardytų Direktyvos 76/768/EEB IV priedo I dalyje, pagal tos direktyvos 5 straipsnį;
kadangi tos direktyvos IV priedo 2 ir 3 dalys neatitinka dažiklių, šiuo metu naudojamų kosmetikos gaminių gamybai, sąrašo; kadangi dėl to šis sąrašas turėtų būti atnaujintas;
kadangi pagal naujausius mokslinius ir techninius tyrimus galima sudaryti medžiagų, kurias leidžiama naudoti kaip konservantus, sąrašą;
kadangi reikėtų įdiegti greito priedų atnaujinimo procedūrą;
kadangi medžiagų, kurių kosmetikos gaminiuose neturi būti pagal Direktyvos 76/768/EEB II priedą, likučiai technologiškai neišvengiami taikant tinkamus gamybos procesus; kadangi dėl to turėtų būti priimtos tam tikros nuostatos;
kadangi angliškoje, vokiškoje ir olandiškoje 1976 m. liepos 27 d. Direktyvos 76/768/EEB redakcijoje yra spausdinimo klaidų, kurios turi būti ištaisytos,
PRIĖMĖ ŠIĄ DIREKTYVĄ:
1 straipsnis
Direktyva 76/768/EEB iš dalies keičiama pagal toliau išdėstytas nuostatas.
2 straipsnis
II priedas iš dalies keičiamas taip:
- pavadinimas pakeičiamas taip:
"Medžiagų, kurių neturi būti kosmetikos gaminių sudėtyje, sąrašas",
- įrašas
"46. Bario druskos"
pakeičiamas taip:
"Bario druskos, išskyrus bario sulfatą, bario sulfidą III priedo 1 dalyje nurodytomis sąlygomis, lakai, pagaminti iš bario sulfato ir pigmentai, pagaminti iš dažiklių, išvardytų III priedo 2 dalyje ir IV priedo 2 ir 3 dalyse ir pažymėtų 1 (Ba)",
- įrašas
"191. Hidrofluorido rūgštis"
pakeičiamas taip:
"Vandenilio fluoridas, jo druskos, kompleksai ir hidrofluoridai, išskyrus išvardytus III priedo 1 dalyje",
- įrašas
"221. Gyvsidabris ir jo junginiai"
pakeičiamas tekstu:
"Gyvsidabris ir jo junginiai, išskyrus išvardytus V priede ir VI priedo 2 dalyje",
- įrašo 268 žodžiai "Fenolis ir jo šarminių metalų druskos, išskyrus III priede išvardytas išimtis" pakeičiami žodžiais "Pikro rūgštis",
- įrašas
"321. Tiokarbamidas ir jo dariniai, išskyrus išvardytus IV priedo 1 dalyje"
pakeičiamas taip:
"Tiokarbamidas ir jo junginiai, išskyrus išvardytus III priedo 1 dalyje",
- įrašas
"350. Tetrabromsalicilanilidai"
pakeičiamas taip:
"Tetrabromsalicilanilidai, išskyrus tribromsalicilanilidą kaip priemaišą pagal IV priedo 1 dalyje nustatytus kriterijus",
- įrašas
"351. Dibromosalicilanilidai, pvz., metabromsalanas * ir dibromsalanas *"
pakeičiamas taip:
"Dibromosalicilanilidai, išskyrus tribromsalicilanilidą kaip priemaišą pagal IV priedo 1 dalyje nustatytus kriterijus",
- įrašas
"360. Safrolo turintis Sassafras officinale Nees aliejus"
pakeičiamas taip:
"Safrolis, išskyrus natūralius produktus, naudojamus šių koncentracijų:
100 ppm gatavame produkte,
50 ppm dantų ir burnos higienos priemonėse, tačiau safrolio negalima naudoti vaikų dantų pastų gamybai".
3 straipsnis
1. III priedo 1 dalis pakeičiama šios direktyvos 1 priede pateiktu priedu.
2. III priedo 2 dalis iš dalies keičiama taip:
a) Raudoni
- trečioje ir šeštoje skiltyje išbraukiama:
- "E 180", nurodytas prie dažiklio Nr. 10, atitinkančio spalvos indekso numerį 15850,
- "E 420", nurodytas prie dažiklio Nr. 26, atitinkančio spalvos indekso numerį 77015,
- antroje skiltyje:
"15630 (Ba)" pakeičiamas "15630: 1 (Ba)",
"15630 (Sr)" pakeičiamas "15630: 3 (Sr)",
"15865 (Sr)" pakeičiamas "15865: 3 (Sr)",
"45170 (Ba)" pakeičiamas "45170: 1 (Ba)".
b) Oranžiniai ir geltoni
Antrojoje skiltyje prie dažiklio Nr. 23 nurodytas spalvos indekso numeris "45395" pakeičiamas "45396".
c) Žali ir mėlyni
Trečiojoje ir šeštojoje skiltyse prie dažiklio Nr. 4, atitinkančio spalvos indekso numerį 44090, įrašoma "E 142".
d) Violetiniai, rudi, juodi ir balti
- išbraukiamas dažiklis Nr. 8, atitinkantis spalvos indekso numerį 77005,
- trečiojoje ir šeštojoje skiltyse prie dažiklių Nr. 12 ir 13, atitinkančių spalvos indekso numerius 77266 ir 77267, atitinkamai išbraukiama "E 153 dalis" ir "E 153",
- įrašomas nuorodos numeris "26" ir prie šio nuorodos numerio trečiojoje ir šeštojoje skiltyse atitinkamai įrašoma "E 153 dalis" ir "E 153".
e) Išnaša (4)
Įrašomas šis sakinys:
"Jiems toliau taikomi bendrieji kriterijai, nustatyti 1962 m. Direktyvos dėl dažiklių III priede, jei toje direktyvoje "E" numeris yra išbrauktas."
4 straipsnis
1. IV priedo 1 dalis keičiama šios direktyvos 2 priede pateiktu priedu.
2. IV priedo 2 dalis iš dalies keičiama taip:
a) Raudoni
- išbraukiami šie dažikliai:
Nuorodos numeris | Spalvos indekso numeris |
2 | 12350 |
3 | 12385 |
14 | 75580 |
- prie nuorodos numerio 5 antrojoje skiltyje nurodyti numeriai "15500" ir "15500 (Ba)" pakeičiami "17200" ir išbraukiama ketvirtosios skilties nuoroda į vartojimo sritį,
- prie dažiklio Nr. 6 antrojoje skiltyje nurodytas įrašas "15585 (Ba)" pakeičiamas "15585: 1 (Ba)".
b) Oranžiniai ir geltoni
Prie nuorodos numerio 2 antrojoje skiltyje nurodytas spalvos indekso numeris "45340" pakeičiamas "40850" ir į trečiąją bei šeštąją skiltį įrašomas numeris "E 161g".
d) Violetiniai, rudi, juodi ir balti
Išbraukiamas dažiklis Nr. 8, atitinkantis spalvos indekso numerį 77718.
e) Išnaša (4)
Įrašomas šis sakinys:
"Jiems toliau taikomi bendrieji kriterijai, nustatyti minėtos direktyvos III priede, jei toje direktyvoje "E" numeris yra išbrauktas."
3. IV priedo 3 dalis pakeičiama šios direktyvos 3 priede pateiktu priedu.
5 straipsnis
V priede:
- pakeičiama:
"2. Heksachlorfenas (naudojamas kitais atvejais, nei paminėti III priedo 1 dalyje)"
į:
"2. Heksachlorfenas (naudojamas kitais atvejais, nei paminėti VI priedo 1 dalyje)",
- pakeičiama:
"5. Stroncis ir jo druskos, išskyrus naudojamas dažikliuose, išvardytuose III priedo 2 dalyje ir IV priedo 2 bei 3 dalyse."
į:
"5. Stroncis ir jo druskos, išskyrus stroncio sulfidą III priedo 1 dalyje nustatytoms sąlygoms bei ir stroncio druskas, naudojamas dažikliuose, išvardytuose III priedo 2 dalyje ir IV priedo 2 bei 3 dalyse ir paženklintuose: 3 (Sr)",
- pakeičiama:
"6. Cirkonis ir jo dariniai,"
į:
"6. Cirkonis ir jo junginiai",
- įrašomi:
"10. Chloroformas
11. Hidrochinonas, skirtas naudoti kaip odos balinimo priemonė."
6 straipsnis
Įtraukiamas VI priedas, kuriame išvardijamos medžiagos, kurias galima naudoti kaip konservantus kosmetikos gaminių gamybai minėtame priede ir jo preambulėje nustatytomis sąlygomis.
7 straipsnis
4 straipsnis iš dalies keičiamas taip:
"4 straipsnis
1. Nepažeisdamos pagal 2 straipsnį nustatytų bendrųjų įsipareigojimų, valstybės narės draudžia pateikti į rinką kosmetikos gaminius, kurių sudėtyje yra:
a) (nepakeista);
b) (nepakeista);
c) (nepakeista);
d) (nepakeista);
e) konservantų, išskyrus išvardytus VI priedo 1 dalyje;
f) konservantų, išvardytų VI priedo 1 dalyje, nesilaikant leistinų kiekių ir nurodytų reikalavimų, išskyrus atvejus, kai kitos koncentracijos konservantai naudojami specialiems tikslams, apie kuriuos nurodoma pristatant gaminį.
2. Leidžiami II priede išvardytų medžiagų likučiai, jei jie yra techniškai neišvengiami, laikantis geros gamybos praktikos, ir atitinka 2 straipsnį."
8 straipsnis
5 straipsnis iš dalies keičiamas taip:
"5 straipsnis
Iki 1985 m. gruodžio 31 d. valstybės narės leidžia pateikti į rinką kosmetikos gaminius, kuriuose yra:
a) (nepakeista);
b) (nepakeista);
c) (nepakeista);
d) konservantų, išvardytų VI priedo 2 dalyje, laikantis leistinų kiekių ir nurodytų reikalavimų; tačiau specialiems tikslams, apie kuriuos nurodoma pristatant gaminį, gali būti naudojamos kitos koncentracijos medžiagos.
1986 m. sausio 1 d. šias medžiagas, dažiklius ir konservantus:
- galutinai leidžiama naudoti,
- arba galutinai uždraudžiama naudoti (II priedas),
- arba jie lieka išvardyti IV arba VI priede nustatytą laikotarpį,
- arba išbraukiami iš visų šios direktyvos priedų."
9 straipsnis
6 straipsnio 1 dalies d punkte žodžiai "III ir IV priedų" pakeičiami "III, IV ir VI priedų".
10 straipsnis
8 straipsnis pakeičiamas taip:
"8 straipsnis
1. (nepakeista)
2. Pakeitimai, būtini II-VI priedams suderinti su technikos pažanga, Komisijos arba valstybės narės iniciatyva pasikonsultavus su Kosmetologijos moksliniu komitetu priimami laikantis tos pačios tvarkos.
Tačiau III-VI priedams ši tvarka taikoma iki 1988 m. gruodžio 31 d. Ne vėliau kaip likus šešiems mėnesiams iki tos dienos, Taryba, remdamasi Komisijos pasiūlymu, vieningai imasi atitinkamų priemonių."
11 straipsnis
Įterpiamas šis straipsnis:
"8a straipsnis
1. Nepaisydama 4 straipsnio ir nepažeisdama 8 straipsnio 2 dalies, valstybė narė savo teritorijoje gali leisti naudoti kitas medžiagas, neįtrauktas į leidžiamų naudoti medžiagų sąrašus, tam tikruose kosmetikos gaminiuose, apibrėžtuose nacionaliniame leidime, laikantis šių reikalavimų:
a) išduoto leidimo trukmė turi būti ne ilgesnė kaip treji metai;
b) valstybė narė turi vykdyti oficialius kosmetikos gaminių, pagamintų iš medžiagos arba preparato, kurį ji leido naudoti, patikrinimus;
c) taip pagaminti kosmetikos gaminiai turi turėti leidime apibrėžtą skiriamąjį ženklą.
2. Per du mėnesius nuo sprendimo priėmimo dienos valstybė narė Komisijai ir kitoms valstybėms narėms išsiunčia sprendimų dėl leidimo išdavimo, priimtų pagal 1 dalį, tekstus.
3. Dar nesibaigus trejų metų laikotarpiui, numatytam 1 dalyje, valstybė narė gali Komisijai paduoti prašymą į leidžiamų naudoti medžiagų sąrašą įtraukti medžiagą, dėl kurios pagal 1 dalį išduotas nacionalinis leidimas. Kartu ji pateikia patvirtinamuosius dokumentus, išdėstančius priežastis, dėl kurių, jos manymu, toks įtraukimas būtų pagrįstas, ir nurodo šios medžiagos arba preparato numatomas naudojimo sritis. Per 18 mėnesių nuo prašymo pateikimo, pasikonsultavus su Kosmetologijos moksliniu komitetu Komisijos arba valstybės narės iniciatyva ir laikantis 10 straipsnyje nustatytos tvarkos priimamas sprendimas, pagrįstas naujausiais moksliniais ir techniniais duomenimis, ar nagrinėjama medžiaga gali būti įtraukta į leidžiamų naudoti medžiagų sąrašą, arba nacionalinis leidimas turėtų būti panaikintas. Nepaisant 1 dalies a punkto, nacionalinis leidimas lieka galioti tol, kol priimamas sprendimas dėl prašymo įtraukti į sąrašą."
12 straipsnis
1. Redakcija anglų kalba ištaisoma pagal 5 priedą.
2. Redakcija vokiečių kalba ištaisoma pagal 6 priedą.
3. Redakcija olandų kalba ištaisoma pagal 7 priedą.
13 straipsnis
1. Valstybės narės imasi būtinų priemonių užtikrinti, kad nuo 1986 m. sausio 1 d. Bendrijoje įsisteigę gamintojai ir importuotojai nepateiktų į rinką šios direktyvos reikalavimų neatitinkančių gaminių.
2. Valstybės narės imasi būtinų priemonių užtikrinti, kad gaminiai, nurodyti pirmojoje dalyje, nebūtų parduodami arba realizuojami galutiniam vartotojui po 1987 m. gruodžio 31 d.
14 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau kaip 1983 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.
2. Valstybės narės užtikrina, kad Komisijai būtų pateikti šios direktyvos taikymo srityje priimtų nacionalinės teisės aktų nuostatų tekstai.
15 straipsnis
Ši direktyva skirta valstybėms narėms.
Priimta Briuselyje, 1982 m. gegužės 17 d.